**Aegean Airlines S.A.** (novogr. Αεροπορία Αιγαίου Ανώνυμη Εταιρεία – *Aeroporía Aigaíou Anónimi Etairía*; doslova: *Egejské aerolínie*) je grécky národný letecký dopravca a najväčšia grécka letecká spoločnosť podľa počtu prepravených cestujúcich, obsluhovaných destinácií a veľkosti flotily. Spoločnosť vznikla v roku 1987 pod názvom *Aegean Aviation* a špecializovala sa iba na súkromné lety, alebo fungovala ako letecká ambulancia. Prvá komerčná linka Atény – Iraklio pod názvom *Aegean Airlines* začala v máji 1999. V roku 2010 Aegean Airlines odkúpili grécku leteckú spoločnosť Olympic Air. Od júna 2010 je spoločnosť členom aliancie leteckých spoločností Star Alliance. Dopravca vykonáva pravidelné a charterové lety z Atén a Solúnu do hlavných gréckych destinácií a tiež viacerých európskych a na Blízky východ. Hlavnú základňu má na Medzinárodnom letisku Eleftheriosa Venizelosa v Aténach, letisku v Solúne a Medzinárodnom letisku Larnaka na Cypre. Spoločnosť má základne aj na ďalších gréckych letiskách, pričom niektoré len sezónne. Sídli v Kifissii na predmestí Atén.

Destinácie
----------

Aegean Airlines v súčasnosti lietajú do 78 pravidelných a sezónnych destinácii v Európe, Ázii a Afrike.

### Codeshare

Aegean Airlines majú tzv. codeshare dohodu a v súčasnosti prevádzkujú spoločné lety so spoločnosťami:

* airBaltic
* Air Canada
* Air Serbia
* Brussels Airlines
* Bulgaria Air
* EgyptAir
* Ethiopian Airlines
* Etihad Airways
* Hainan Airlines
* LOT Polish Airlines
* Lufthansa
* Oman Air
* Scandinavian Airlines
* S7 Airlines
* Singapore Airlines
* Swiss International Air Lines
* TAP Air Portugal
* TAROM
* Turkish Airlines
* Volotea

### Charterové lety

Počas letnej sezóny spoločnosť Aegean Airlines prevádzkuje niekoľko lietadiel A320, ktoré poskytujú charterové služby v spolupráci s veľkými cestovnými kanceláriami. Charterové lety spájajú obľúbené dovolenkové destinácie v Grécku s Talianskom, Francúzskom, Spojeným kráľovstvom, Poľskom, Izraelom, Rumunskom, Ruskom, Švédskom, Dánskom, Estónskom, Fínskom, Nórskom, Slovinskom, Rakúskom, Nemeckom, Maďarskom, Ukrajinou a ďalšími krajinami. V posledných rokoch prevádzkujú aj charterové lety na futbalové zápasy, napríklad keď grécka futbalová reprezentácia hrá v zahraničí.

Aegean Airlines tiež vlastnia 51% podiel v Animawings, rumunskej charterovej leteckej spoločnosti.

Flotila
-------

Interiér kabíny pre cestujúcich Airbusu A320-200 spoločnosti Aegean Airlines
Občerstvenie podávané v obchodnej triede
Flotilu Aegean Airlines tvoria tieto lietadlá (stav z marca 2022):


**Flotila Aegean Airlines**| Lietadlo | V prevádzke | Fotografia | Objednávky | Počet sedadiel |
| --- | --- | --- | --- | --- |
| Airbus A319-100 | 1 |  | — | 144 |
| Airbus A320-200 | 31 |  | — | 174 |
| Airbus A320neo | 5 |  | 14 | 180 |
| Airbus A321-200 | 10 |  | — | 206 |
| Airbus A321neo | 5 |  | 16 | 220 |
| Spolu | 52 |  | 30 |  |

Referencie
----------

1. ↑   *Profile on Aegean Airlines* [online]. Centre for Aviation. Dostupné online. Archivované 2016-10-29 z originálu.
2. ↑   *Aegean Airlines / Hainan Airlines plans Feb 2018 codeshare launch* [online].. Dostupné online.
3. ↑   *Συνεργασία Aegean-Volotea για πτήσεις με χρήση κοινών κωδικών (code-share)* [online]. 2021-07-07. Dostupné online. (po novogrécky (po 1453))
4. ↑   *Charter* [online]. en.about.aegeanair.com, [cit. 2022-06-08]. Dostupné online.
5. ↑   *Aegean Airlines devine acționar majoritar al companiei românești Animawings* [online]. boardingpass.ro, 2021-10-13, [cit. 2022-06-08]. Dostupné online.
6. ↑   *Seat map* [online].. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Aegean Airlines**

Externé odkazy
--------------

* Oficiálna stránka (po anglicky)